**Լյուդմիլա Ասլանյան** (օրիորդական ազգանունը՝ **Կուլիկովա**, հուլիսի 2, 1954(1954-07-02), Պետրոզավոդսկ, Կարելո-Ֆիննական ԽՍՀ, ԽՍՀՄ), հայ շախմատիստ, կանանց միջազգային վարպետ․ Հայաստանի շախմատի կանանց առաջնության հնգակի չեմպիոն (1984, 1986, 1987, 1991, 1992)։

Կենսագրություն
--------------

Ծնվել է 1954 թվականի հուլիսի 2-ին Պետրոզավոդսկում։
Շախմատում սկսել է զբաղվել 12 տարեյանից։ Ավարտել է Դնեպրոպետրովսկի պետական համալսարանը կիրառական մաթեմատիկա մասնագիտությամբ, հետագայում աշխատել է ДГУ ակումբում որպես մարզիչ-մեթոդիստ։
1981 թվականին ամուսնանալով տեղափոխվում է Երևան՝ մշտական բնակություն հաստատելով այնտեղ։ 1990 թվականին փոխում է Կուլիգին ազգանունը՝ վերցնելով ամուսնու Ասլանյան ազգանունը։

Կարիերա
-------

Ասլանյանը եղել է Հայաստանի շախմատի կանանց առաջնության հնգակի չեմպիոն (1984, 1986, 1987, 1991, 1992)։ Ասլանյանը Հայաստանի շախմատի կանանց հավաքականի կազմում մասնակցել է 30-րդ շախմատային օլիմպիադային, երբ Հայաստանը առաջին անգամ մասնակցեց օլիմպիադային։ Նա նաև մասնակցել է 1992 թվականի Եվրոպայի Շախմատի թիմային առաջնությանը։
Մասնակցել է նաև 31-րդ շախմատային օլիմպիադային` խաղալով 2-րդ խաղատախտակ։ Նա Խորհրդային Հայաստանի կանանց հավաքականի կազմում մասնակցել է 1991 թվականի Խորհրդային միության կանանց շախմատի 2-րդ թիմային առաջնությանը։
Նրա մարզիչն է եղել Էդուարդ Մնացականյանը։

1997 թվականին Լյուդմիլան վերադարձավ Կրիվոյ Ռոգ, որտեղ և շարունակեց ելույթները, բայց արդեն Ուկրաինայի կողմից։

2003 թվականին դարձավ շախմատի կանանց Ուկրաինայի առաջնության մրցանակակիր։

1999-ից մինչև 2004 թվականները աշխատել է որպես մարզիչ Կրիվոյ Ռոգի մանկապատանեկան սպորտային դպրոցում։

2002-ից 2011 թվականներին Կրիվոյ Ռոգի "Չերվոնի գիրնիկ" թերթում վարել է շախմատի բաժինը

Լինելով երկրի տարիքով ամենամեծ շախմատիստուհին, շարունակել է գրավել մրցանակային տեղեր։ 2009 թվականի Ուկրաինայի առաջնությանը կիսել է 7-9-րդ տեղերը,  իսկ 2012 թվականին Լուբնի քաղաքում գրավել է 4-րդ տեղը 11 մասնակիցների շրջանում։

Վարկանիշի փոփոխության գրաֆիկ
----------------------------

**Էլոյի վարկանիշի փոփոխություններ**| 
 |

Ծանոթագրություններ
------------------

1. 1 2 3  OlimpBase
2. ↑  «30th Chess Olympiad (women): Manila 1992». OlimpBase. Վերցված է 2013 թ․ հունիսի 13-ին.
3. ↑  «1st European Team Chess Championship (women): Debrecen 1992». OlimpBase. Վերցված է 2013 թ․ հունիսի 13-ին.
4. ↑  «31st Chess Olympiad (women): Moscow 1994». OlimpBase. Վերցված է 2013 թ․ հունիսի 13-ին.
5. ↑  «2nd Soviet Women's Team Chess Championship: Azov 1991». OlimpBase. Վերցված է 2013 թ․ հունիսի 13-ին.
6. ↑  «Էդուարդ Մնացականյան. «ՊԵՏՔ Է ՀԵՏՔ ԹՈՂՆԵԼ ՆԱԵՎ ՈՐՊԵՍ ՄԱՐԶԻՉ»». Արխիվացված է օրիգինալից 2020 թ․ օգոստոսի 14-ին. Վերցված է 2020 թ․ մարտի 7-ին.
7. ↑  «t001.html». *www.ukrchess.org.ua*. Վերցված է 2022 թ․ հոկտեմբերի 26-ին.
8. ↑  «Людмила Дмитриевна Асланян: знаменитый шахматист, интересные факты, фото, дата рождения 2 июля (68 лет), кто еще из известных людей родился, умер 2 июля». *redday.ru*. Վերցված է 2022 թ․ հոկտեմբերի 26-ին.
9. ↑  Էլոյի վարկանիշը ՖԻԴԵ ցանկերից։ Աղբյուրներ՝ fide.com, benoni.de, olimpbase.org
10. ↑  *Տեխնիկական խնդիրների պատճառով աղյուսակը ժամանակավորապես չի աշխատում։*

Արտաքին հղումներ
----------------

* Լյուդմիլա Ասլանյան շախմատիստի էջն ու խաղերը Chessgames.com կայքում
* Լյուդմիլա Ասլանյան խաղերը 365Chess.com կայքում
* OlimpBase